open-index/open-wikipedia-markdown huggingface dataset:
נערי העיתונים

**נערי העיתונים** (באנגלית: **Newsies**) הוא סרט מוזיקלי משנת 1992 שהופק על ידי חברת וולט דיסני, בכיכובם של כריסטיאן בייל, רוברט דובאל, דייוויד מוסקו וביל פולמן.
עלילת הסרט, אשר משלבת בתוכה שירים וריקודים בעלי כוריאוגרפיה מורכבת, מבוססת באופן רופף על השביתה בה פתחו הנערים מחלקי העיתונים בניו יורק בשנת 1899, בעקבות ההרעה בתנאי העסקתם.
בעת יציאתו לאקרנים נכשל הסרט בקופות, אך בהמשך הפך לסרט פולחן ואף עובד למחזמר בברודוויי.

## עלילה
הסרט נפתח בהצגת הקשיים בחיי נערי העיתונים, הנאלצים לקום בכל בוקר ולצאת למכור עיתונים ברחבי ניו יורק כדי להרוויח את לחמם. ג'ק קלי, המנהיג חבורה של מחלקי עיתונים, פוגש בדייוויד ובאחיו הצעיר לס. שני האחים יצאו למכור עיתונים כדי לפרנס את משפחתם, לאחר שאביהם נפצע ואיבד את מקום עבודתו. ג'ק ודייוויד נהפכים לשותפים, ולאחר שג'ק מלמדם כיצד למכור עיתונים הם מארחים אותו בביתם, שם הוא פוגש באחותם שרה אשר מוצאת חן בעיניו. לאחר שג'ק עוזב את ביתם הוא שר על חלומו לברוח מניו יורק אל סנטה פה.

ג'וזף פוליצר, בעליו של העיתון אותו מוכרים נערי העיתונים, מחליט להעלות את המחיר בו קונים מחלקי העיתונים את עיתוניו, ובכך להגדיל את רווחיו על חשבונם של נערי העיתונים. למחרת, כשנערי העיתונים שומעים את הבשורה המרה, ג'ק ודייוויד מחליטים לפתוח בשביתה במטרה לבטל את הגזרה. נערי העיתונים משחיתים את עמדת החלוקה של העיתונים והורסים את כל העיתונים שבה כמחאה, אך במהלך האירוע קראצ'י, נער עיתונים נכה שאינו מסוגל לברוח, נתפס ונשלח לבית מחסה לעבריינים צעירים. המחאה של נערי העיתונים תופסת את תשומת לבו של עיתונאי בשם דנטון, אשר מסקר את מהלך האירועים ומסייע לנערים.

נערי העיתונים מארגנים אספה באולם שבו מופיעה מדה לרקסן, כוכבת וודוויל המיודדת עם ג'ק קלי, אך המשטרה אורבת להם מחוץ לאספה ומצליחה לעצור רבים מנערי העיתונים במהומה שמתפתחת. ג'ק נאלץ לבחור בין מאסר בבית המחסה לעבריינים, או הצטרפות לאנשיו של פוליצר במטרה לשבור את השביתה. נערי העיתונים מאוכזבים מכך שג'ק בוחר לבגוד בהם ומצטרף אל פוליצר, אולם בשעה שחייו של דייוויד בסכנה הוא נחלץ לעזרתו ובכך מפר את הבטחתו לפוליצר וצפוי לחזור למאסר.

ג'ק, דייוויד, שרה, לס ודנטון מפיצים כרוזים במטרה לארגן הפגנה של אלפי ילדים ונערים עובדים כנגד ניצולם. להפגנה אכן מגיעים אלפים רבים, ולמול מפגן כוח שכזה נאלץ פוליצר לקבל את דרישותיהם של נערי העיתונים. בנוסף, מנהל בית המחסה לעבריינים נעצר בגין התעללות, וכל העצירים משוחררים, לרבות קראצ'י. ג'ק זוכה לחנינה, ומחליט לבסוף להגשים את חלומו ולנסוע לסנטה פה.
בעוד נערי העיתונים עצובים ומנסים להתרגל לחיים בלי ג'ק, הוא מפתיע אותם כשהוא מחליט לחזור למען מי שהוא השאיר בניו יורק. הוא ושרה חולקים נשיקה, וחיי נערי העיתונים שבים למסלולם.

## שחקנים ודמויות

## פסקול

השירים והפסקול של הסרט הולחנו על ידי המלחין אלן מנקן, ומילות השירים נכתבו על ידי ג'ק פלדמן.
השיר "High Times, Hard Times" זכה בפרס פטל הזהב לשיר הגרוע ביותר בשנת 1992.

## המחזמר
בשנת 2012 עלתה על במת ברודוויי גרסת המחזמר של הסרט, כשאת העיבוד בגרסת התיאטרון למוזיקה ולמילים ביצעו גם הפעם אלן מנקן וג'ק פלדמן, עם לברית מאת הארווי פירסטיין. בניגוד לסרט, המחזמר קצר שבחים ואף זכה בשני פרסי טוני של שנת 2012, על הפסקול ועל הכוריאוגרפיה.

## קישורים חיצוניים

קטגוריה:דיסני: סרטים
קטגוריה:סרטים מוזיקליים אמריקאיים
קטגוריה:סרטי 1992
קטגוריה:מחזות זוכי פרס טוני
קטגוריה:סרטי פולחן
קטגוריה:סרטי וולט דיסני
פאריש

**פאריש** (באנגלית: **Parish**) הוא שם משפחה ושם של חלוקה מנהלית במספר מדינות הלקוח מהגדרה טריטוריאלית של מספר כנסיות ברחבי העולם.

קטגוריה:שמות משפחה
לגונה כחולה (קוקטייל)

**לגונה כחולה** (באנגלית: **Blue Lagoon**) הוא קוקטייל שמורכב מוודקה, קירסאו כחול, ולימונדה. את המרכיבים מוזגים לכוס הייבול עם קרח, מוזגים לימונדה עד לשפת הכוס ומקשטים בפלח ליים.

## מקור השם
שמו של הקוקטייל נובע מצבעו הכחול העז, שמקורו בקירסאו הכחול.

## לקריאה נוספת
* עופר קורן, **69 קוקטיילים**, פרדס חנה כרכור: הוצאת אלרן, 2003, עמ' 42

## קישורים חיצוניים

* 

קטגוריה:קוקטיילים
רב סעורם

**רב סעורם** או: **רב שעורים** היה אמורא בן הדור הרביעי של אמוראי בבל במאה הרביעית, ואחיו של האמורא רבא שהיה מראשי אמוראי אותו דור.

לא נשתמרו ממנו דברי הלכה או דרשות באגדה, ובאזכוריו הבודדים הוא מופיע תמיד בהתייחס לאחיו המפורסם, "רב סעורם אחוה דרבא" או "רב שעורים אחוה דרבא".

למרות זאת מהמתואר אודותיו בתלמוד עולה כי נחשב לחכם מהמעלה הראשונה, ואף מיוחסת לו שיחה עם מלאך המוות, כמו גם התגלות של אחיו בחלום, לאחר שזה האחרון הסתלק לעולמו:

במסכת בבא מציעא (עג, ב) מסופר כי רב סעורם סבר שהאיסור להשתעבד ביהודי אחר הנלמד מהכתוב  אינו כולל יהודים שאינם נוהגים כשורה, כלפיהם מסרסים את הפסוק ודורשים: . הוא יישם את שיטתו הלכה למעשה כאשר רתם למרכבתו של אחיו רבא, מספר עבריינים. והתלמוד מספר כי אחיו רבא אישר את פעולתו זו, ואף שיבח אותו על כך. שיטה זו התקבלה להלכה ונפסקה בשולחן ערוך (יורה דעה סי' רסז סעיף טז).

## משפחתו
כאמור, היה רב סעורם אחיו של רבא, וכפי הנראה אף הוא בנו של רב יוסף בר חמא. בנו של רב סעורם היה רב ספרא בר סעורם.

## הערות שוליים

קטגוריה:הדור הרביעי לאמוראי בבל
קטגוריה:משפחת רב יוסף בר חמא
קטגוריה:אמוראים כהנים
אייל וולקוביץ'

**אייל וולקוביץ**' (נולד ב-27 במאי 1987) הוא איש תקשורת, שדרן רדיו ומגיש טלוויזיה ישראלי.
## ביוגרפיה
אייל וולקוביץ' נולד ברמת גן, אחותו היא העיתונאית אורית נבון.

וולקוביץ' מגיש את המצעד של רדיו לב המדינה 91 FM "חם בשטח", וכן מגיש בטלוויזיה (ערוץ 10, ערוץ 1).

את דרכו הרדיופונית החל, כשהיה בן 15, בהגשת תוכנית בידור שבועית ברדיו האינטרנטי WFM, השייך לציבלין תקשורת. התוכנית שודרה מדי שבוע במשך כשנתיים. בהמשך גם הגיש פינות בתוכניות של שמוליק טיאר ואיריס קול (רדיו ללא הפסקה) וכן דמויות שונות ב"לא רוצים לישון" (גלי צה"ל).

ב-2004 החל לשדר בתחנת הרדיו "קול חי" תוכניות מוזיקה, קד"מים והגשת חדשות, והיה אחראי בין היתר על הפקת תוכניות באותו הרדיו (דברמן בהגשת אריאל ברמן, והמהדורה המרכזית בהגשת מרדכי לביא).

ב-2005 התגייס לצה"ל תוך שהוא ממשיך לסירוגין לשדר באותה התחנה, מצטרף לצוות הכותבים של "יתוש בראש", התוכנית המיתולוגית שחזרה לשידור באותה התקופה בערוץ 23, ומקים יחד עם נועם פורר את פורום רדיו באתר תפוז.

ב-2008 החל לצלם כתבות וידאו עבור אתר nrg של "מעריב" ושידר את תוכנית הבוקר של רדיו 10 בניו יורק לקהילה היהודית. התוכנית כוללת את כותרות העיתונים מישראל בשילוב מוזיקה חדשה. כשנה לאחר מכן, ב-2009, עבר לכתוב במדור "יהדות" של ynet, ובעקבות כך גם להגיש פינת תרבות בתוכניתו של ישי לפידות "חמישה בעקבות פרשה".

ב-2010 החל להגיש גם את פינת הגאדג'טים של התוכנית "המהדורה" במסגרת רצועת זאפ לראשון בערוץ 1, מדי יום רביעי.
בשנת 2011 הגיש מדי יום את תוכנית הבידור היומית "עד הבית" ברדיו האזורי "גלי ישראל" בכל יום בין 16:00-18:00.

משנת 2012 משדר וולקוביץ' את המצעד המרכזי במוזיקה הישראלית של רדיו לב המדינה, 91FM.

בשנת 2017 החל לשחק בחבורת תריג בתפקיד דידי יחד עם יהודה שוקרון

## קישורים חיצוניים
* 
*אחרי שנה בגלי ישראל אייל וולקוביץ' יגיש מגזין תרבות ומוזיקה ברדיו לב המדינה , באתר אייס, 23/02/2012
*http://evonline.co.il האתר הרשמי של אייל וולקוביץ'
*https://web.archive.org/web/20141026223237/http://www.iba.org.il/zap/zap.aspx?type=253&classto=innerKlali&entity=625617 הדף של אייל וולקוביץ' באתר ערוץ 1

קטגוריה:שדרני רדיו ישראלים
קטגוריה:אנשי טלוויזיה ישראלים
קטגוריה:ישראלים שנולדו ב-1987
ורגאס

**ורגאס** (בספרדית: **Vargas**, נהגה "בּרגאס") הוא שם משפחה.

קטגוריה:שמות משפחה
קונטי

**קונטי** הוא שם משפחה.

קטגוריה:שמות משפחה איטלקיים
קטגוריה:דמויות מיתולוגיות
חואן מנואל ורגאס

**חואן מנואל ורגאס ריסקו** (בספרדית: **Juan Manuel Vargas Risco**, נולד ב-5 באוקטובר 1983) הוא כדורגלן עבר פרואני ששיחק בעמדת הקיצוני.

## קריירת מועדונים
ורגאס החל את דרכו באוניברסיטריו דה דפורטס, בשנת  עלה לקבוצה הבוגרת בה שיחק שנתיים. בשנת  חתם בקולון.

באוגוסט , הוא חתם על חוזה לארבע שנים בקטאניה. ב-31 באוקטובר 2007 הבקיע את שער הבכורה שלו במועדון בצורה דרמטית בדקה ה-88 בתיקו 1-1 נגד סיינה. במהלך שנותיו במועדון היה לשחקן מוביל במועדון וסייע להם להישאר בליגה שנתיים ברציפות, ומשך את עיניהן של קבוצות רבות באיטליה.

ב-5 ביולי 2008 חתם בפיורנטינה תמורת 12 מיליון אירו. בפיורנטינה הוסט לעמדת המגן השמאלי, אך לא הצליח לשחזר את יכולתו הטובה ולאחר שחזר לעמדתו הטבעית הצליח להוביל את המועדון. בעונת  היה שותף להעפלה ההיסטורית של המועדון לשלב שמינית גמר ליגת האלופות לראשונה מזה 10 שנים.

ב-31 באוגוסט 2012 הושאל לגנואה עד לסיום העונה, ולאחר עונה חזר לפיורנטינה.

בקיץ 2015 עבר לריאל בטיס. ב-4 בינואר 2017 חתם בקבוצת נעוריו אוניברסיטריו.

## קריירה בינלאומית
ב-13 באוקטובר 2004 ורגאס ערך את הופעת הבכורה שלו במדי נבחרת פרו נגד  במסגרת מוקדמות מונדיאל 2006. ב-12 בספטמבר 2007 הבקיע את שער הבכורה שלו בנבחרת במשחק ידידות נגד . הוא היה שותף להעפלה של הנבחרת לחצי גמר קופה אמריקה 2011, אך הורחק בחצי הגמר לאחר שנתן מרפק לשחקן .

## קישורים חיצוניים

* 

* פרופיל השחקן באתר הרשמי של פיורנטינה

קטגוריה:כדורגלנים פרואנים
קטגוריה:קשרי כדורגל פרואנים
קטגוריה:לימה: כדורגלנים
קטגוריה:כדורגלני אוניברסיטריו דה דפורטס
קטגוריה:כדורגלני אתלטיקו קולון
קטגוריה:כדורגלני קטניה
קטגוריה:כדורגלני פיורנטינה
קטגוריה:כדורגלני גנואה
קטגוריה:כדורגלני ריאל בטיס
קטגוריה:כדורגלני נבחרת פרו
קטגוריה:כדורגלני קופה אמריקה 2011
קטגוריה:כדורגלני קופה אמריקה 2015
קטגוריה:פרואנים שנולדו ב-1983
SignalR

**SignalR** היא פלטפורמת תוכנה בצד השרת בפיתוח מיקרוסופט המתוכננת לכתיבת אפליקציות אינטרנט סקיילביליות, כגון שרתי אתרי אינטרנט.

התוכנה בשרת נכתבת בשפת  והיא בעלת ארכיטקטורה מוכוונת אירועים, בעיקר אירועי קלט פלט אסינכרונים המאפשרים סילומיות ובעלי ביצועים גבוהים יותר.

ספריית SignalR של ASP.NET משמשת מפתחים להוספת תפקוד זמן אמת באפליקציות מבוססות אתרי אינטרנט. דרך הספרייה יכול מפתח להוסיף בקלות קוד בשרת אשר יפיץ מידע לכל הלקוחות (בדפדפן או אחר) על אירוע עם פרמטרים, כאשר הוא קורה.

SignalR יבצע לבד אופטימיזציה של אופן שליחת האירוע והמידע לצד הלקוח כאשר האופן המועדף הוא התמיכה הקיימת ב HTML5 המאפשרת זרימת מידע דו כוונית בין דפדפן התומך ב HTML5 לבין השרת. בהיעדר יכולת זו, תבצע הספרייה באופן אוטומטי את הפעולות הנדרשות כולל חילול קוד אוטומטי בצד הלקוח כגון קוד Javascript מתאים לביצוע התקשורת.

ל-SignalR גם יכולת RPC (Remote Procedure Calls) מובנית, המאפשרת הפעלת פונקציות הכתובות בצד הלקוח ישירות מקוד השרת.

## ראו גם
* Blazor

## קישורים חיצוניים
* 

* הספרייה של SignalR באתר GitHub

קטגוריה:טכנולוגיות צד-שרת
אורל (פירושונים)

**אורל** (לפעמים גם "אוראל"; ברוסית: **Урал**).

קטגוריה:שמות פרטיים לגברים
קטגוריה:שמות משפחה
דב שטויר

**דב שטויר** (נולד ב-15 בפברואר 1963) הוא עורך, מפיק, תסריטאי ומעצב פסקול ישראלי. זוכה שלושה פרסי אופיר. זוכה טקס פרסי הטלוויזיה בשנת 2021.

## ביוגרפיה
לשטויר תואר ראשון מהחוג לקולנוע וטלוויזיה באוניברסיטת תל אביב. במהלך השנים ערך שטויר מספר סרטים וסדרות טלוויזיה. בשנת 1991 ערך את סרט הסטודנטים "שאנן שיא". בשנת 1996 ערך את הסרט "קלרה הקדושה" בכיכובה של לוסי דובינצ'יק, על עריכת הסרט זכה בפרס אופיר בקטגוריית "העריכה הטובה ביותר". באותה שנה ערך ועיצב את פסקול הסרט "לנגד עיניים מערביות", סרט הביכורים של יוסף פיצ'חדזה. בשנת 1997 זכה בשני פרסי אופיר בקטגוריות "העריכה הטובה ביותר" ו"הפסקול הטוב ביותר" של הסרט "אהבה אסורה". בין השנים 1997 עד 2001 ערך את סדרת הטלוויזיה "פלורנטין", ששודרה מדי שבוע בערוץ 2 בטלעד.

בין השנים 1999-2004 שימש כעורך של סדרת הדרמה היומית של הוט 3 "שבתות וחגים", בכיכובם של אלון אבוטבול ויעל אבקסיס. בשנת 2000 ערך את הסרט "בסמה מוצ'ו". ב-2001 ערך את סרט הקולנוע "Made In Israel", בו כיכבו מנשה נוי ויבגניה דודינה. בשנת 2002 שימש כעורך הסדרה "101", ששודרה בערוץ 2 בבימויו של חגי לוי. בשנת 2004 הפיק, ערך וכתב את תסריט הסרט "שנת אפס", שזכה להצלחה קופתית רבה בישראל ומחוצה לה. באותה שנה ערך את הסרט "הייתה לי ילדות מאושרת".

בין השנים 2006-2009 שימש כעורך סדרת הדרמה "פרשת השבוע", בה כיכבו מנשה נוי, קרן מור ומיכאל מושונוב. בשנת 2008 שימש כעורך הסדרה "פאפאדיזי", ששודרה ב-yes stars ישראלי. באותה שנה ערך את סרט התעודה "מאחורי המיתרים", אשר מספר על חייה של קלרי סרבש. בשנת 2009 ערך את הסרט "עיניים פקוחות", בכיכובם של רן דנקר וזוהר שטראוס. בין השנים 2009-2010 שימש כעורך הסדרה "תיבת נח". בשנת 2010 ערך את הסדרה "אדמה" ששודרה בהוט 3 בבימויו של רני בלייר. ב-2011 ערך את הסדרה "אורים ותומים" ששודרה ב-Yes. באותה שנה ערך את סרט התעודה "משינה: המכונה", העוקב אחר להקת משינה.

בשנת 2012 ערך את סדרת הדרמה "שביתה", בכיכובם של יהורם גאון, דני גבע וצחי גראד, וכן ערך את הסרט הקצר "איה" בכיכובה של שרה אדלר. בשנת 2013 הפיק וכתב את תסריט הסרט  "סוכריות". באותה שנה השתתף בעריכת הסרט "פרדייס קרוז". בין השנים 2013-2014 שימש כעורך הסדרה "נויורק". ב-2022 ערך את הסרט "החבר השמן שלי".

## קישורים חיצוניים

קטגוריה:עורכי קולנוע ישראלים
קטגוריה:עורכים ישראלים
קטגוריה:זוכי פרס אופיר: עורכים
קטגוריה:זוכי פרס אופיר: מוזיקאים
קטגוריה:מפיקים ישראלים
קטגוריה:מפיקי קולנוע ישראלים
קטגוריה:תסריטאים ישראלים
קטגוריה:תסריטאי קולנוע ישראלים
קטגוריה:בוגרי אוניברסיטת תל אביב: קולנוע וטלוויזיה
קטגוריה:ישראלים שנולדו ב-1963
קטגוריה:זוכי פרס אופיר: עיצוב פסקול
קורט הלבריטר

**קורט הַלבּריטר** (בגרמנית: **Kurt Halbritter**; 22 בספטמבר 1924, פרנקפורט – 21 במאי 1978) היה אמן רישום סאטירי, קריקטוריסט וסופר גרמני.

## יצירתו
הלבריטר היה מתנגד חריף לנאציזם, ואף פרסם ספר עם קריקטורות שלועגות לנאציזם, ששמו כשם ספרו של היטלר, "מיין קאמפף".

בישראל התפרסם הלבריטר בעיקר הודות לשני ספרים שזכו להצלחה גדולה לאחר מותו: "מכפראש עד רגלאצבע" – ספר קריקטורות על בעלי חיים וצמחים, ו"משורצאבק עד צבתנק" – ספר דומה על כלי מלחמה היסטוריים שפיברק בהמון הומור. ספר נוסף שלו שיצא בעברית, "הכל זה רק חצי", הוא ספר של משחקי חברה הומוריסטיים שנערך לאחר מותו. כל ספריו בעברית תורגמו על ידי אהרון בר וראו אור בהוצאת תמוז שמיסודו.

## ספריו בתרגום עברי
* **מכפראש ועד רגלצבע: עולם החיות והצמחים של הלבריטר**:... איורים והמחשות ממכחול המחבר; עברית: אהרון בר, תל אביב: תמוז, 1976. (הופיע במהדורות נוספות)
* **משורצאבק עד צבתנק: מאגר כלי הזין של הלבריטר**: קורס שמושי מזרז בדברי ימי המלחמה למן המבצרים המצריים המקומים ועד למכונות הטיס של המאה ה-19, בלוית שפע של איורים ... ; עברית: אהרן בר, תל אביב: תמוז, 1978.
* **הכל זה רק חצי**: משחקי חברה של קורט הלבריטר; עברית: אהרון בר, תל אביב: תמוז, 1981.

## קישורים חיצוניים

*כלים נאים ומשונים - מכלי-הזין של הלבריטר ועד המזלג-השוודי שלי
* 

קטגוריה:סופרים גרמנים
קטגוריה:קריקטוריסטים גרמנים
קטגוריה:ציירים גרמנים
קטגוריה:סאטיריקנים גרמנים

קטגוריה:גרמנים שנולדו ב-1924
קטגוריה:גרמנים שנפטרו ב-1978
אל-ערבי הילאל סודאני

**אֶלְ־עַרַבִּי** **הִילאל סוּדָאנִי** (בערבית: **العربي هلال سوداني**; נולד ב-25 בנובמבר 1987) הוא כדורגלן אלג'ירי המשחק בעמדת החלוץ במריבור.

## קריירת מועדונים
סודאני החל את הקריירה שלו במחלקת הנוער של שלאף. במאי , הוא ערך את הופעת הבכורה שלו בקבוצה הבוגרת כאשר הוא רק בן 19. בעונת  נבחר לשחקן הצעיר של העונה כאשר הבקיע 11 שערים ב-24 הופעות.

ב-8 באוגוסט 2011, סודאני חתם לשלוש שנים עם בויטוריה דה גימארייש תמורת 800 אלף אירו. ב-25 באוגוסט 2011, סודאני ערך את הופעת הבכורה שלו במועדון במסגרת מוקדמות הליגה האירופית נגד אתלטיקו מדריד. ב-16 באוקטובר 2011, הבקיע את שער הבכורה שלו במסגרת הגביע הפורטוגזי, כאשר קבוצתו הייתה בפיגור 0–1 בדקה ה-89 והמשחק הלך להארכה ובדקה ה-117 הבקיע את שער הניצחון. ב-1 באפריל 2012, סודאני הבקיע את השער הראשון שלו בליגה בניצחון 1–3 נגד פאסוס דה פריירה. ב-26 במאי 2013 זכה עם המועדון בגביע ראשון בתולדותיו, במשחק זה אף כבש את שער השוויון עבור ויטוריה.

ב-27 במאי 2013, סודאני חתם בדינמו זאגרב תמורת 900 אלף אירו. ב-6 ביולי 2013, ערך את הופעת הבכורה שלו במסגרת הסופר קאפ בו ניצחה זאגרב והוא זכה עם המועדון בתואר ראשון. ב-12 ביולי 2013 הוא הבקיע את שער הבכורה שלו בליגה בניצחון 1–3 נגד אוסייק.

ב-29 ביוני 2018 חתם סודאני בנוטינגהאם פורסט לשלוש שנים. ב-7 באוגוסט ערך את הופעתו בבכורה בקבוצה בתיקו 1-1 נגד וסט ברומיץ' אלביון. ב-11 באוגוסט הבקיע את שערו הראשון בקבוצה בניצחון 0–1 על רדינג.

ב-18 ביוני 2019 חתם סודאני באולימפיאקוס לשנתיים.

ב-25 בינואר 2021, סודאני חתם באל-פתח מליגת העל הסעודית.

## קריירה בינלאומית
ב-4 ביוני 2011 סודאני ערך את הופעת הבכורה שלו בנבחרת אלג'יריה במסגרת מוקדמות גביע אפריקה לאומות 2012 נגד . ב-26 במאי 2012 הבקיע את שער הבכורה שלו בניצחון 0–3 נגד . סודאני נכלל בסגל הנבחרת לקראת גביע אפריקה לאומות 2013 ולקראת מונדיאל 2014.

## תארים
; שלאף
*אליפות אלג'יריה: 

; ויטוריה דה גימארייש
*הגביע הפורטוגזי: 

; דינמו זאגרב
*הסופר קאפ: 
*הגביע הקרואטי: , , 
*אליפות קרואטיה: , , , 

;אולימפיאקוס
*אליפות יוון: 2019/2020
*הגביע היווני: 2019/2020

## קישורים חיצוניים

קטגוריה:כדורגלנים אלג'יראים
קטגוריה:חלוצי כדורגל אלג'יראים
קטגוריה:כדורגלני ויטוריה דה גימארייש
קטגוריה:כדורגלני דינמו זאגרב
קטגוריה:כדורגלני נוטינגהאם פורסט
קטגוריה:כדורגלני אולימפיאקוס
קטגוריה:כדורגלני אל-פתח
קטגוריה:כדורגלני דמאכ
קטגוריה:כדורגלני מריבור
קטגוריה:כדורגלני נבחרת אלג'יריה
קטגוריה:כדורגלני גביע אפריקה לאומות 2013
קטגוריה:כדורגלני מונדיאל 2014
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2017
קטגוריה:ספורטאים זרים בפורטוגל
קטגוריה:ספורטאים זרים בקרואטיה
קטגוריה:ספורטאים אלג'יראים באנגליה
קטגוריה:ספורטאים זרים ביוון
קטגוריה:ספורטאים אלג'יראים בערב הסעודית
קטגוריה:ספורטאים זרים בסלובניה
קטגוריה:אלג'יראים שנולדו ב-1987
שני הצדדים של סגול 59

**שני הצדדים של סגול 59** הוא האלבום השלישי של הראפר סגול 59. האלבום יצא לאור ב-2003 דרך NMC.

האלבום מחולק ל"שני צדדים", החלק הראשון הוא היפ הופ עדכני, והצד השני הוא היפ הופ עדין וג'אזי יותר, בסגנון המזכיר היפ הופ של שנות ה-80. שירים בולטים באלבום, שגם יצאו כסינגלים והושמעו רבות ברדיו הם "יום יפה", "שיר אהבה" ו "מה אני צריך לעשות?". האלבום כולל גם את השיר "ביג בן" לזכרו של התקליטן בן בלוטשטיין הידוע כ "בני דה בי" שהיה ה-DJ של סגול ונהרג בפיגוע באוניברסיטה העברית בירושלים ביולי 2002. באלבום מתארח נגן הג'אז אלברט בגר וכן  הראפרים A7 וכושי כלב קט. המפיק DJ Caress (ניתאי שנדר) הפיק את כל השירים באלבום.

## רשימת רצועות

קטגוריה:אלבומי סגול 59
קטגוריה:אלבומי חברת NMC יונייטד אנטרטיינמנט
צ'זארה בובו

**צ'זארה בּוֹבֿוֹ** (באיטלקית: **Cesare Bovo**; נולד ב-14 בינואר 1983) הוא כדורגלן איטלקי המשחק בעמדת הבלם.

## קריירת מועדונים
בובו החל את הקריירה שלו במחלקת הנוער של רומא, ב-8 בינואר 2002 ערך את ההופעה היחידה שלו בקבוצה הבוגרת נגד ברשיה במסגרת הגביע. בשנת  עזב את רומא לטובת לצ'ה, ב-5 באוקטובר 2003 ערך את הופעת הבכורה שלו בסרייה א' בניצחון 1-4 נגד ברשיה. ב-2 במאי 2004 הוא הבקיע את שער הבכורה שלו בניצחון 1-2 נגד אינטר מילאנו, שהשאיר את לצ'ה בליגה הראשונה.

בקיץ  חזר בובו לרומא, והושאל לפארמה ועזר לה להישאר בליגה הראשונה. בקיץ  חזר לרומא.

בקיץ  חתם בפלרמו תמורת 2.1 מיליון אירו. ביום האחרון של חלות העברות בינואר , הושאל לטורינו עד לסיום העונה. ב-24 בפברואר 2007 הוא ערך את הופעת הבכורה שלו בטורינו נגד קייבו ורונה. ביולי  חתם בגנואה תמורת 2.85 מיליון אירו.

ב-19 ביוני 2008 חתם בפלרמו תמורת 3 מיליון אירו. הוא ערך את הופעת הבכורה שלו בפאלרמו במסגרת הגביע האיטלקי בניצחון 1-2 נגד רוונה והוא הבקיע את שער הבכורה שלו נגד גנואה. בעונת  ביסס את עצמו במועדון הוא הבקיע את שער הבכורה שלו ב-25 באוקטובר נגד אודינזה.

ב-23 באוגוסט 2011 חזר לגנואה. ב-11 בספטמבר 2011 הוא ערך את הופעת הבכורה שלו נגד אטאלנטה. בעקבות פציעה נעדר ברוב שלבי העונה, וב-7 באפריל 2012 חזר לפעילות אך שוב נפצע וסיים את העונה.

ב-9 ביולי 2013 חתם בטורינו. בעונת  סיים עם הקבוצה במקום ה-7, שמוביל למוקדמות הליגה האירופית ולאחר שנים מחוץ למסגרת אירופית, עזר למועדון להעפיל לשלב הבתים של המפעל.

ב-4 בינואר 2017 עבר בובו לפסקארה.

בקיץ  בובו חתם בלצ'ה.

## תארים
; רומא
*אליפות: 

## קישורים חיצוניים

קטגוריה:בלמי כדורגל איטלקים
קטגוריה:כדורגלנים איטלקים
קטגוריה:כדורגלני רומא
קטגוריה:כדורגלני לצ'ה
קטגוריה:כדורגלני פארמה
קטגוריה:כדורגלני פלרמו
קטגוריה:כדורגלני טורינו
קטגוריה:כדורגלני גנואה
קטגוריה:כדורגלני פסקארה
קטגוריה:רומא: כדורגלנים
קטגוריה:כדורגלנים באולימפיאדת אתונה (2004)
קטגוריה:מדליסטים אולימפיים איטלקים
קטגוריה:איטלקים שנולדו ב-1983
איפה טעינו

**איפה טעינו** הוא אלבום השני של הראפר סגול 59. האלבום יצא ב-2002 דרך פאקט רקורדס.

האלבום היה פריצת הדרך של סגול, וכלל כמה אורחים כמו שאנן סטריט והראפר הישראלי-פלסטיני תאמר נפאר אשר משתתפים בשיר "ועידת פסגה", המושר בעברית ובערבית ומדבר על אפשרות לסובלנות ושלום בין הישראלים לפלסטינים.

## רשימת רצועות

קטגוריה:אלבומי סגול 59
המוג'האדין ההודי

**המוג'האדין ההודי** (בבנגלית: באותיות דבנגרי **इंडियन मुजाहिदीन**, באותיות ערביות: **انڈین مجاہدین**) הוא ארגון טרור אסלאמי אשר ביצע מגוון פעולות טרור כנגד מטרות אזרחיות בעיקר בהודו.

הארגון נוצר מתוך הארגון תנועת הסטודנטים האסלאמית של הודו, שהוקם ב־1977. תאריך הקמת הארגון לא ידוע בוודאות, וייתכן כי הוא רק זרוע צבאית של תנועת הסטודנטים. הנטייה המיליטנטית בתנועת הסטודנטים החלה בסביבות 1999, וייתכן כי הארגון קם ב־2001.

לארגון קשרים עם ארגוני טרור אנטי הודיים כמו לשקאר-א-טייבה וכן עם סוכנויות הביון הפקיסטניות. יש הטוענים כי הארגון אינו קיים כלל והוא מהווה כיסוי לפעולות של ההמודיעין הבין-שירותי הפקיסטני.

ביוני 2010 הוגדר כארגון טרור על ידי ממשלת הודו, בספטמבר גם על ידי ממשלת ניו זילנד וכשנה לאחר מכן גם על ידי מחלקת המדינה של ארצות הברית ואף נכנס אז לראש הרשימה והתברר שמטרת הארגון היא הקמת ח'ליפות אסלאמית בדרום אסיה.

הארגון הוגדר כלא חוקי על ידי בריטניה ביולי 2012 אשר טענה כי הוא "שואף להשליט את חוקי השריעה על כלל הודו באמצעים אלימים".

## פעילות ופיגועים

היכולת לזהות פיגועים שבוצעו בידי המוהג'האדין ההודי מוגבלת, עקב הנטייה ההודית לשייך פיגועים ללשקאר-א-טייבה. הפעולה הראשונה עליה נטל הארגון אחריות הייתה בנובמבר 2007, כאשר הארגון נטל אחריות למספר מתקפות מתואמות על עורכי דין בווראנאסי, איודיה ולקנאו. על פי הארגון, הפעולה בוצעה עקב סירוב עורכי הדין לייצג נאשמים בטרור אלאסמי.

## הערות שוליים

קטגוריה:ארגוני טרור אסלאמי
קטגוריה:הודו: אסלאם
קטגוריה:ארגונים שהוגדרו על ידי ארצות הברית כארגון טרור
קטגוריה:ארגונים שהוגדרו על ידי הממלכה המאוחדת כארגון טרור
תעשו מקום

**תעשו מקום** הוא האלבום החמישי של הראפר והמוזיקאי סגול 59. האלבום יצא לאור ב-2008 דרך התו השמיני ו-JDUB Records.

שירים בולטים באלבום הם "תעשו מקום", "לך קדימה", "איך היא רוקדת" ו "פינג פונג". האלבום יצא בחברת התקליטים הניו יורקית JDUB Records. בין המשתתפים באלבום: שאנן סטריט, לירון תאני, דן תורן, רוי אדרי, עמרי אנג'ל, אלפרבר 100% כותנה ונועה פארן. האלבום הופק בשלמותו על ידי יונתן גולדשטיין, פרט לשירים "אדמה, רוח וקאש" (אורי שוחט) ו"רוקדים ברחובות" (מארקי פאנק).

## רשימת רצועות

## קישורים חיצוניים

קטגוריה:אלבומי סגול 59
קטגוריה:אלבומים שהופקו על ידי אורי שוחט
קטגוריה:אלבומים שהופקו על ידי ג'וני גולדשטיין
קטגוריה:אלבומי חברת התו השמיני
Remixed 2000-2010

**Remixed 2000-2010** הוא האלבום הדיגיטלי הראשון של הראפר סגול 59. האלבום יצא לאור ב-2010 דרך JDUB Records.

אלבום זה הוא אלבום דיגיטלי שיצא בחברת התקליטים הניו יורקית JDUB Records וניתן להורדה חינם באינטרנט. האלבום כולל גרסאות רמיקסים לשירים נבחרים וכן 2 רצועות חדשות. בין המפיקים באלבום: די ג'יי ספוקי, אורי שוחט, מיכאל כהן, דיגיטל מי, שימי סוניק (סוליקו), די ג'יי קארס ואחרים.

## רשימת רצועות

## קישורים חיצוניים

* Remixed 2000-2010 באתר בנדקמפ

קטגוריה:אלבומי סגול 59
קטגוריה:אלבומים שהופקו על ידי אורי שוחט
עוד נוסע אחד

**עוד נוסע אחד** הוא האלבום השישי של הראפר סגול 59. האלבום יצא לאור ב-2011 דרך לב גרופ מדיה והתו השמיני.
## הפקה
באלבום זה הוא חוזר אל השורשים שלו, המוזיקה ששמע בבית, רוק ובלוז. האלבום שונה לחלוטין מכל המוזיקה שיצר עד היום. האלבום הוקלט באולפני "גרינהאוס" בקיבוץ גבעת חיים והופק על ידי אמיר אסטליין. האורחים באלבום כוללים את רונה קינן, גבע אלון, רד באנד, דן תורן, המשורר רוני סומק, גדי אלטמן ונגן הג'אז אלברט בגר. באלבום מנגן סגול בגיטרות חשמליות ואקוסטיות, במפוחית ובחליל. הנגנים באלבום כוללים, פרט לסגול ולאסטליין (קלידים ותכנותים) את נעמן שדמי (קלידים), איקי לוי (בס), שי מיארה (תופים וכלי הקשה) ועמרי באגר (גיטרות נוספות).

## רשימת רצועות

## קישורים חיצוניים

קטגוריה:אלבומי סגול 59
קטגוריה:אלבומי בלוז
קטגוריה:אלבומי חברת התו השמיני
התקופה הכחולה (אלבום של סגול 59)

**התקופה הכחולה** הוא אלבום הבכורה של המוזיקאי והראפר הישראלי סגול 59, שיצא בשנת 2000 דרך פאקט רקורדס.

האלבום נחשב אחד האלבומים הראשונים בישראל בסגנון ההיפ הופ אשר שייך לאמן יחיד. שיר מספר 4 "קריזה", גרסה ישראלית לשיר Vapors של הראפר האמריקאי Biz Markie, שהופיע גם באלבום הבא של סגול 59, מופיע באלבום בגרסתו המקורית. חלק משירי האלבום הופקו על ידי ישי גזית, אז חבר בלהקת גאיה. האלבום כולל גם טרק עם להקת הרוק של סגול, Papa Jack.

## רשימת רצועות

## קישורים חיצוניים

קטגוריה:אלבומי בכורה מ-2000
קטגוריה:אלבומי סגול 59
מצוות הענקה

**[[מצווה|מצוות]] הענקה** מחייבת אדון של עבד עברי להעניק לעבדו חלק מרכושו כאשר העבד משתחרר, לאחר שעבד שש שנים (או בשנת היובל). הענקה כוללת מצוות עשה להעניק, ולאו הניתק לעשה שלא לשלח את העבד ריקם, הכלולים שניהם בתרי"ג מצוות.

## מקור המצווה
מקור המצווה הוא בספר דברים בפרשת ראה:

הלכות המצווה מופיעות בפרק הראשון של מסכת קידושין.

## מדיני המצווה
מצוות הענקה קיימת רק בעבד או שפחה עבריים שיצאו חפשי כלומר לאחר שש שנים או ביובל או בשאר הדרכים הדומות לכך. לעומת זאת, עבד הפודה את עצמו בכסף, או עבד הבורח (אפילו אם מיד לאחר שברח נשלמו שש שנים) אדונו אינו מחויב במצווה. לדעת הרמב"ם מצווה זו אינה חלה על מי שמוכר את עצמו לעבד אלא רק במי שנמכר על ידי בית דין, אך דעת בעלי התוספות היא שישנו חיוב להעניק גם לעבד שמכר עצמו. ישנן דעות הסוברות שחיוב המצווה חל רק אם האדון מסר לעבדו שפחה כנענית כדי שתוליד ממנו ילדים.

בגמרא () שלוש דעות בנוגע לגובה ההענקה המינימלי המחייב את האדון:
* דעת רבי מאיר – 15 סלעים
* דעת רבי יהודה – 30 סלעים, וכך פסק להלכה הרמב"ם
* דעת רבי שמעון – 50 סלעים
לדעת הרמב"ם, הסכום המינימלי של ההענקה הוא שלושים סלעים. יש להעניק לעבד מכל מיני הנכסים שיש לאדון מלבד בגדים וכסף.

## טעם המצווה
לפי בעל ספר החינוך, הטעם למצווה הוא כדי להקנות לאדם רגש של חסד ורחמים כלפי מי שעבד עבורו, וכדי לחנך את האדם לתת למי שעשה עבורו אפילו יותר ממה שסיכם עמו.

## קישורים חיצוניים
* 
* הרבי מליובאוויטש מצוות הענקה לקוטי שיחות חלק כ"ד לקוטי שיחות חלק י"ט
* מצוות הענקה באתר אספקלריא
* הרב עזריאל אריאל, מצוות הענקה ושיקום עבריינים בימינו

## הערות שוליים

קטגוריה:הלכה

קטגוריה:מצוות שבין אדם לחברו
קטגוריה:עבד עברי
קטגוריה:פרשת ראה
קטגוריה:קידושין: סוגיות תלמודיות
קטגוריה:תרי"ג מצוות
קטגוריה:מצוות שאינן נוהגות בזמן הזה
קוקברה צוחקת

**קוקברה צוחקת** (שם מדעי: *Dacelo novaeguineae*) הוא מין של שלדג מהסוג קוקברה, שידוע בשל קריאתו דמוית הצחוק. מאופיין בחד-צורתיות זוויגית. תחום תפוצתו הטבעי היה במזרח אוסטרליה, אך הוא הובא לניו זילנד, מערב אוסטרליה וטסמניה. הקוקברה הצוחקת התגלתה לראשונה בשנת 1783 על ידי חוקר הטבע הצרפתי ג'ון הרמן, ושמה בא משפת הוויראדהורי, שפה אבורג'ינית שנכחדה.

## מאפיינים
אורכה של הקוקברה הוא כ-45 ס"מ. גופה לבן או בצבע קרם, ורצועה חומה מתמשכת ממקורה עד לעיניה ולחלק העליון של ראשה. הכנפיים חומות עם כתמים כחולים. הזנב בצבע אדום-כתמתם, עם פסים בצבע חום כהה, בעוד המקור שחור בצדו העליון וורוד בצדו התחתון.

קריאתה של הקוקברה דומה לצחוק היסטרי (ומכאן שמה), והיא משמשת להכרזת טריטוריה. הקריאה מתחילה בצחוק נמוך, דמוי שיהוק, ובהמשכה הקוקברה זורקת את ראשה לאחור ו"צוחקת" היסטרית. לעיתים קרובות פרטים אחרים מצטרפים לקריאה, ואם קבוצה יריבה עונה לה, כל הקוקברות בקבוצה המשפחתית המקומית ממלאות את האזור בקריאות דמויות צחוק.

בתי הגידול המועדפים על הקוקברה הם מקומות עם עצים (חורשות, יערות ופארקים), והקוקברות חיות שם בקבוצות משפחתיות; לרוב הפרטים הכלולים בהן מסייעים בדגירה על הביצים, בהאכלת הגוזלים ובחימומם. הקוקברות ניזונות מחרקים גדולים, תולעים, סרטנים, נחשים, לטאות, עופות קטנים, עכברים ויונקים קטנים. את טרפן הן צדות כמו השלדגים: הן יושבות על ענף או חוט חשמל ומחכות עד שהטרף יגיע אליהן. לאחר שהן מזהות טרף הן עטות עליו, תופסות אותו ומטיחות אותו בענף.

בעונת הרבייה, שמתחילה באוקטובר או בנובמבר, הזכר מחזר אחרי הנקבה על ידי כך שהוא מציע לה את טרפו האחרון, וקורא "או-או". הקן ממוקם בדרך כלל בחור בעץ, ומשמש גם את הנקבות האחרות מהמשפחה. הזכר והנקבה מונוגמיים, ומגדלים את גוזליהם ביחד. בכל תטולה יש 2 עד 3 ביצים, הדגירה נמשכת כ-24 עד 29 ימים, והגוזלים פורחים מהקן בגיל 33–39 ימים. אם יש מעט מזון, הביצה השלישית בתטולה קטנה יותר מהאחרות, והגוזלים האחרים בקן תוקפים אחד את השני עם קרסים שיש להם בלסתם התחתונה; לעיתים הם אף הורגים את הגוזל הקטן יותר. לעומת זאת, ריבים בדרך כלל לא מתרחשים כשיש שפע של מזון.

## קישורים חיצוניים

## הערות שוליים

קטגוריה:בעלי חיים שתוארו ב-1783
קטגוריה:טקסונים שתוארו בידי יוהאן הרמן
קטגוריה:שלדגיים
קטגוריה:אוסטרליה: עופות
היפ הופ איינשטיין

**היפ הופ איינשטיין** הוא האלבום הרביעי של הראפר סגול 59. האלבום יצא לאור ב-2006 דרך NMC.

שירים בולטים באלבום הם "אז במצב הנוכחי" (שיצא כסינגל וזכה להשמעות רבות) המסמפל את שיר הפתיחה של התוכנית ניקוי ראש, "מאמא מה תעשי?", "היפ הופ איינשטיין" ו-"מה את יכולה?". בין האורחים באלבום: שאנן סטריט, פוליאנה פרנק, אונילי ורבל סאן. בין המפיקים באלבום: אורי שוחט, די ג'יי קארס, אמיר אסטליין והצמד האלקטרוני The Models.

## רשימת רצועות

קטגוריה:אלבומי סגול 59
קטגוריה:אלבומים שהופקו על ידי אורי שוחט
קטגוריה:אלבומי חברת NMC יונייטד אנטרטיינמנט
מגדל מקייג

300px|ממוזער|המגדל משקיף על העיר אובן
**מגדל מקייג** הוא מבנה הניצב על גבי פסגת גבעה, המשקיפה על פני העיר אובן שבחופה המערבי של סקוטלנד. 

המבנה ניצב בגובה של 67 מטרים מעל פני הים. הוא בנוי מאבן גרניט מקומית, טבעתי בצורתו ובעל היקף של כמאתיים מטרים. הוא מורכב משתי קומות של קשתות מחודדות, 44 בתחתונה ו-50 בעליונה. גובהו המרבי הוא 13.7 מטרים. 

המבנה הוקם ביוזמתו של הבנקאי והפילנתרופ ג'ון סטיוארט מקייג, אשר גם תכנן אותו. בנייתו החלה ב-1897 והסתיימה ב-1902, השנה שבה נפטר מקייג.

מקייג ביקש להקים באמצעות המבנה אנדרטה למשפחתו וכן לספק עבודה בחודשי החורף לבנאים באזור. הוא היה מעריץ של האדריכלות היוונית והרומית, וביקש להקים מבנה דוגמת הקולוסיאום ברומא. תוכניתו המקורית למבנה כללה הקמת גג עליו ומגדל פנימי במרכזו, אשר בו היו אמורים להיות מוצבים פסלים שלו ושל ילדיו. כמו כן תכנן להקים באתר מוזיאון וגלריה לאמנות. מקייג כלל בצוואתו כספים שיועדו לסיום הבנייה, אך בני משפחתו התנגדו לכך והצליחו להביא לביטול הוראה זו בצוואה על ידי בית המשפט.

השטח שסביב המגדל משמש כיום כגן ציבורי. נשקף ממנו מראה מרהיב של העיירה אובן ושל הים והאיים שמול חופה.

## קישורים חיצוניים

* המגדל באתר Oban & Argyll
* המגדל באתר Undiscovered Scotland
* המגדל באתר Visit Scotland
* סרטון על המגדל באתר YouTube

## הערות שוליים

קטגוריה:סקוטלנד: מבנים
קטגוריה:ארגייל וביוט
קטגוריה:מבני שטות
קונסטנטינוס מקרידאס

**קונסטנטינוס מקרידאס** (ביוונית: **Κωνσταντίνος Μακρίδης**; נולד ב-13 בינואר 1982) הוא כדורגלן עבר קפריסאי ששיחק בעמדת הקשר תוקף.

## קריירת מועדונים
מקרידאס התחיל את הקריירה שלו במחלקת הנוער של אפולון לימסול ובגיל 19 עלה לקבוצה הבוגרת. בשנת  הושאל לאתניקוס אסיה על מנת לצבור דקות משחק. עונה לאחר מכן חזר לאפולון והשתלב במועדון עד מהרה וסיים את עונת  עם 25 הופעות. עונה לאחר מכן הגיע מאמן חדש, ומקרידאס לא זכה לדקות משחק רבות.

בינואר  מקרידאס חתם באפואל ניקוסיה. עד מהרה השתלב במועדון וזכה באליפות כבר בעונתו הראשונה במועדון. ב-25 באוגוסט 2005 הבקיע את שער הבכורה שלו באירופה במסגרת מוקדמות גביע אופ"א נגד מכבי תל אביב בתיקו 2-2 לאחר הארכה.

בקיץ  החליט לעבור למטאלורג דונצק האוקראינית. כבר בעונתו הראשונה השתלב ועזר למועדון לסיים במקום ה-4 בליגה שמוביל למוקדמות הליגה האירופית.

כעבור עונה אחת הוא החליט לחזור לקפריסין, ובאוגוסט  חתם ל-4 שנים באומוניה ניקוסיה. בעונת  זכה עם המועדון באליפות ראשונה לאחר 7 שנים. בעונת  הפך לקפטן הקבוצה.

ב-23 ביוני 2012 חזר למטאלורג דונצק. ב-18 ביוני 2015 חזר לאפואל ניקוסיה, אך כעבור חצי עונה בלבד שוחרר מהמועדון. זמן קצר לאחר מכן חתם באפולון לימסול.

בקיץ  הודיע על פרישה מכדורגל.

## קריירה בינלאומית
מקרידאס שחקן פעיל בנבחרת קפריסין משנת .

## תארים
; אפואל ניקוסיה
*אליפות קפריסין: , 
*הגביע הקפריסאי: , 
*הסופר קאפ הקפריסאי: 

; אומוניה ניקוסיה
*אליפות קפריסין: 
*הגביע הקפריסאי: , 
*הסופר קאפ הקפריסאי: 

## קישורים חיצוניים

קטגוריה:כדורגלנים קפריסאים
קטגוריה:קשרי כדורגל קפריסאים
קטגוריה:לימסול: כדורגלנים
קטגוריה:כדורגלני אפולון לימסול
קטגוריה:כדורגלני אפואל ניקוסיה
קטגוריה:כדורגלני מטאלורג דונצק
קטגוריה:כדורגלני אומוניה ניקוסיה
קטגוריה:כדורגלני נבחרת קפריסין
קטגוריה:ילידי 1982
שיר ערש (אלתרמן)

"**שיר ערש**" (הידוע גם במילותיו הראשונות "**היכל ועיר נדמו פתע**") הוא שיר ערש שחיברו נתן אלתרמן וסשה ארגוב עבור המחזמר "אסתר המלכה", שהועלה על הבימה לראשונה בשנת 1966. בהקשר המחזה שר ליצן החצר את השיר למלך אחשוורוש בלילה שבו נדדה שנת המלך. המחזמר לא זכה להצלחה, וירד מבימת תיאטרון הקאמרי עד מהרה (לאחר 38 הצגות). אולם השיר נותר בזיכרון הציבורי-תרבותי וזכה לביצועים רבים.

## מבנה השיר
השיר נחלק לשישה בתים בני שש שורות כל אחד, וכמעט כולו מונולוג שנושא הלץ באוזני המלך. בשלוש שורות "מתערב" המלך בשיר הלירי בדברים פרוזאיים ונונסנסיים. בחלק מן הביצועים שורות אלה מדוברות ולא מושרות ("אולי בכל זאת רבע עוף" בבית השלישי, "שיעברו, אני ישן!" בבית הרביעי, ו-"שייכבו את הפנס" בבית האחרון). בגרסה הישנה של שמעון בר, גם ״הניחו לנו לכולנו״ בבית החמישי נאמר על ידי המלך, ו״שייכבו את הפנס״ הושר על ידי המלך.

## ביצועים
הביצוע הראשון של השיר היה במחזמר המקורי על בימת הקאמרי על ידי שמעון בר בתפקיד ליצן החצר מונדריש ואברהם מור כאחשוורוש.

רוחמה רז ביצעה את השיר יחד עם צוות הווי פיקוד המרכז בתוכניתם המשותפת "צוות הווי פיקוד מרכז-עם רוחמה" (1976)

חוה אלברשטיין ביצעה את השיר בתקליטה "הלילה הוא שירים" (1977), ומאז הופיע ביצוע זה באוספים רבים משיריה ומשירי הארץ.

אריק איינשטיין ושם טוב לוי ביצעו את השיר בתקליט "ארץ ישראל הישנה והטובה חלק ד': משירי סשה ארגוב" (1980).

בשנת 1982 שולב השיר במופע ובתקליט שיצא בעקבותיו, מתתיהו ואלכסנדר: מתי כספי שר משירי סשה ארגוב. השיר היה אחד משיאי המופע, כאשר מתי כספי שר וארגוב המלווה אותו בפסנתר. ארגוב לא ידע לשיר, וכספי שילב אותו בדקלום "אולי בכל זאת רבע עוף?" בבית הראשון, ו"שיכבו את הפנס" בבית השני.

בהפקת 2005 של המחזמר "שלמה המלך ושלמי הסנדלר" הוסיף מעבד המוזיקה בהפקה, יוני רכטר את השיר לתמונה בה אנשי השוק מרדימים את שלמה המחופש לשלמי ושרים לו "אם כתר הוא נושא או דלי, אין כל הבדל - בסוף יישן הוא".

בספיישל הפורימי של ערוץ הופ! ששודר ב-2004 ונקרא "המגילה החדשה של הופ", השיר בוצע על ידי אבי יקיר (בתור שלוק העורב שכיכב בתור המן) וז'יל בן דוד (בתור בליק שכיכב בתור אחשוורוש).

עוד ביצעו את השיר שולי רנד, גדי יגיל, אורה זיטנר, אסתר עופרים, רונית אופיר, אחינועם ניני, איטן גרינברג, דני מסנג, שילה פרבר, נתן סלור, חבורת זהו זה, רינת גבאי ואחרים. שלמה ארצי מספר שביקור כילד בהופעה של המחזה "אסתר המלכה", ובפרט השיר הזה, משכו אותו אל הבמה ואל קריירה כזמר. ביצוע נוסף הוא של אנדריאס שול בליווי תמר הלפרין על הפסנתר והשורות של המלך. השיר הוא גם פריט ברפרטואר של מקהלות וחבורות זמר רבות.

## קישורים חיצוניים

* הטקסט והתווים באתר הספרייה הלאומית
* ביצועי השיר "שיר ערש", המוצגים באתר נתן אלתרמן
* 
* 
* 
* 
* שיר ערש בביצוע אנדריאס שול ותמר הלפרין
* השיר באתר אקו"ם (ביצועים ואלבומים)
* 

## הערות שוליים

קטגוריה:שירי 1966
קטגוריה:שירי שמעון בר
קטגוריה:שירי רוחמה רז
קטגוריה:שירי חוה אלברשטיין
קטגוריה:שירי אריק איינשטיין
קטגוריה:שירי מתי כספי
קטגוריה:שירים בעברית
קטגוריה:שירים שנכתבו על ידי נתן אלתרמן
קטגוריה:שירים שהולחנו על ידי סשה ארגוב
קטגוריה:שירי ערש
RAM Drive

**דיסק [[RAM]]** (באנגלית: **RAM Drive** ולעיתים RAM Disk) הוא בלוק של זיכרון גישה אקראית (לדוגמה DRAM), אשר תוכנת מחשב מתייחסת אליו כאילו היה דיסק קשיח רגיל המחובר למחשב. לפעמים מכונה "דיסק זיכרון וירטואלי".

## יתרונות וחסרונות
### יתרונות
לדיסק מסוג כזה יתרון בולט של ביצועים הטובים בסדר גודל יותר מאשר דיסקים "רגילים" כגון SSD, דיסק קשיח או כונן תקליטורים אופטי. דיסק מבוסס RAM הוא בעל זמני גישה קצרים במיוחד לקבצים, עקב העובדה שהזיכרון אינו מכני, בעוד דיסק קשיח, DVD או Blu-ray מחייבים ראש קורא או עין אופטית במיקום מסוים לפני שמתחילה פעולת הקריאה או הכתיבה. דיסק RAM זקוק לכתובת של המידע בלבד.

עקב השיפור הניכר בביצועים, זיכרון זה נמצא בשימוש מערכות המחשבות חישובים הדורשים עבודה אינטנסיבית עם קבצים בזמן קצר ככל שניתן, בחישובי סימולציה שונים וכן אצל "גיימרים" המחפשים ביצועים טובים יותר בזמן הרצת משחק מחשב.

### חסרונות
כמובן עקב היותו מבוסס RAM, הדיסק הוא "נדיף", כלומר עם כיבוי המחשב (כולל מהפסקת חשמל), המידע נאבד. המשתמש צריך לדאוג להעביר את המידע שהוא רוצה לשמור באופן יזום לאחסון במיקום שאינו על ה־RAM.

## שימוש בזיכרון וידאו
תאורטית, ניתן להשתמש בזיכרון וידאו המותקן על כרטיס גרפי ופועל לרוב על זיכרון מסוג GDDR או HBM, אשר מהיר פי עשרות מזיכרון RAM רגיל ויכול להגיע למהירויות של מאות GB ועשרות מיליוני העברות (GT) לשנייה. פרקטית, השימוש לא יהיה אפקטיבי עקב כך שהזיכרון אינו מקושר ישירות למעבד ודורש מעבר במספר תחנות (בקר PCI Express ובקר הזיכרון של הכרטיס הגרפי), כך שזמן הגישה יתארך מעבר לזמן הגישה של דיסק RAM רגיל ופתרונות כמו שימוש בזכרונות מסוג NVMe יהיו יעילים וזולים יותר.

## קישורים חיצוניים

## הערות שוליים

קטגוריה:התקני זיכרון אלקטרוניים
קטגוריה:זיכרון מחשב
ג'ון קנטלי

**ג'ון קנטלי** (באנגלית: **John Cantlie**) היה צלם בריטי שנחטף על ידי המדינה האסלאמית, במהלך מלחמת האזרחים בסוריה, והגיש סדרת סרטי הסברה בשירות הארגון. עד היום לא ידוע גורלו, של קנטלי אות החיים האחרון ממנו הגיע ב7 בדצמבר 2016 בדמות סרטון של המדינה האסלמית.

## נפילתו בשבי
קנטלי נחטף בפעם הראשונה ביולי 2012, אך שוחרר כשבוע לאחר מכן על ידי צבא סוריה החופשית.

בנובמבר 2012 נחטף שוב, יחד עם ג'יימס פולי.

## בשירות המדינה האסלאמית
כשבוי, החל קנטלי מסקר עניינים שונים הקשורים למדינה האסלאמית ויריבותיה, בהפקת מרכז התקשורת אל-חיאת.

ב-18 בספטמבר 2014 פרסמה המדינה האסלאמית וידאו בשם "הטה אוזניך" (Lend Me Your Ears) אשר בו דן קנטלי בענייני מדיניות החוץ של בריטניה וכן בנושא חטיפתו האישית. הוא השווה בין עמדות ארצות הברית ובריטניה בנושאי משא ומתן לשחרור שבויים ביחס למדינות אחרות באירופה אשר מוכנות לשלם מחיר עבור שחרור חטופים שלהן

בסרטון טען כי הוא ראשון בסדרה של סרטים אשר ידונו במדיניות והשקפת העולם של המדינה האסלאמית.

ב-29 בספטמבר וידאו שני יצא ובו דיון בנושא התגובה הפומבית של ברק אובמה למדינה האסלאמית אשר שׂשׂה למלחמה עם ארצות הברית.

באוקטובר פורסם סרטון בשם "(Inside 'Ayn al Islam (Kobani" ובו צילומים מתוך העיר הנצורה כובאני ובו מסביר קנטלי כי בניגוד לטענות התקשורת המערבית, המדינה האסלאמית אינה בנסיגה בקרבות הנערכים בעיר אלא ההפך - הארגון מתגבר את כוחותיו וכובש עוד ועוד חלקים מהעיר.

ב-3 בינואר 2015 פורסם סרטון נוסף בשם "Inside Mosul" ובו צילומי מהעיר מוסול תחת שלטון המדינה האסלאמית.

ב-9 בפברואר 2015 פורסם סרטון בשם "Inside Aleppo" ובו נראית העיר חלב תחת שלטון הארגון. בסרטון זה ציין קנטלי כי זה יהיה הסרטון האחרון בסדרת "Inside".

קנטלי השתתף בהפקות נוספות של אל-חיאת בשנים 2015 ו-2016

הסרטים בהם השתתף כללו גם התייחסויות אגביות למעמדו כשבוי. כך הצטלם כשהוא פונה בתחינה למטוסי הקואליציה שלא ישאירו אותו מאחור וריאיין ילד שהצהיר שכשיגדל הוא יערוף את ראשו.

ביולי 2017, בעקבות שיחות עם פעילי המדינה האסלאמית שנשבו, סוכנות ידיעות עיראקית פרסמה שקנטלי נהרג.

במלאת 10 שנים לחטיפתו פורסם ב-BBC כי הוא החטוף היחיד שלא שוחרר ולא נמצאה גופתו. יחד עם זאת, ההנחה היא שנהרג ומשפחתו אף ערכה לו טקס לוויה בכנסייה.

## הערות שוליים

קטגוריה:אישים שנחטפו
קטגוריה:צלמים בריטים
קטגוריה:צלמי מלחמה
קטגוריה:המדינה האסלאמית: תקשורת
קטגוריה:שדרני תעמולה
קטגוריה:בריטים שנולדו ב-1970
מנחם קאליש

רבי **מנחם קאליש** (תר"כ, 1860 – ט"ז בכסלו תרע"ח, 1 בדצמבר 1917) היה האדמו"ר השני מאמשינוב.

## ביוגרפיה
נולד לרבי יעקב דוד, האדמו"ר הראשון מאמשינוב ובנו הגדול של רבי יצחק מוורקא, ולחיה, בתו של ר' יעקב מזרנובצה. נישא לאסתר גולדה, בתו של הרב שמואל משה אלברשטיין מביאלה. לאחר נישואיו עמד לעזרת אביו בהנהגת החצר.

בשנת תרל"ח, בהיותו בן 18, נפטר אביו והוא החל לכהן כאדמו"ר על מקומו. הוא נהג בקרבה ובאהבה עם חסידיו ותחת הנהגתו התרחבה החסידות. לצד פועלו בחסידות הוא היה פעיל בענייני ציבור, כאביו וסבו, והוא השתתף בכנסים ציבוריים רבים. הוא נודע גם כבעל חסד ונותן צדקה.

בזמן מלחמת העולם הראשונה ברח לוורשה. הוא נרתם לעזרת הפליטים בעיר וביתו היה בית ועד לענייני ציבור. לאחר ארבעים שנות אדמו"רות נפטר. נקבר בבית הקברות היהודי בוורשה. על קברו הוקם אוהל גדול, ולימים נקברו בו בנו רבי יוסף ונכדו רבי יעקב דוד.

בנו רבי יוסף מילא את מקומו. בנו השני, רבי שמעון שלום, כיהן באוטבוצק ובהמשך בארצות הברית, ובנו השלישי רבי אברהם, חתנו של רבי אברהם ישכר מראדומסק, כיהן בראדומסק. בן נוסף היה יעקב דוד שנפטר בצעירותו. בתו רחל נישאה לרבי חיים יעקב אריה מורגנשטרן מראדזימין-וישקוב ובתו יוטא פייגא נישאה לרבי ישראל נח איגר, בנו של רבי אברהם מלובלין.

## לקריאה נוספת
* אברהם יצחק ברומברג, **מגדולי החסידות** חלק ג', על רבי יצחק מוורקא, רבי יעקב דוד מאמשינוב, רבי מנדל מוורקא, רבי בונים מאוטבוצק ורבי מנחם מאמשינוב.

קטגוריה:רבנים פולנים
קטגוריה:אדמו"רי אמשינוב
קטגוריה:יהודים הקבורים בבית הקברות היהודי בוורשה
קטגוריה:משפחת קאליש
קטגוריה:ילידי 1860
קטגוריה:נפטרים ב-1917
ירחמיאל יהודה מאיר קאליש

[ממוזער|רבי מאיר מאמשינוב (מימין) בביקורו בארץ ישראל בשנת תרצ"ג עם הרב [נח גד וינטרוב|טקסט=]]
רבי **ירחמיאל יהודה מאיר קאליש** (מְכוּנֶה רבי **מאיר'ל**; ט"ו באדר ב' תרס"ה, 22 במרץ 1905 - כ"ז באייר תשל"ו, 27 במאי 1976) היה האדמו"ר מאמשינוב בישראל.

## ביוגרפיה
נולד בפשיסחה לרבי שמעון שלום ולפייגא ברכה בת רבי ישעיהו קאליש מפשיסחה. מיוחס לאדמור"י אמשינוב, רבי יצחק מוורקא, רבי יעקב שמשון משיפיטובקה, רבי פנחס מקוריץ, והיהודי הקדוש מפשיסחה.

נישא ליוטא טויבא בת דודו רבי חיים יעקב אריה מורגנשטרן מראדזימין.

בשנת תרצ"ג ביקר בארץ ישראל עם אביו רבי שמעון שלום קאליש ושהה בה כשנה.

בימי מלחמת העולם השנייה נמלט עם משפחתו לווילנה, שם שהה אביו רבי שמעון שלום, שנמלט לפניו. לאחר שנה המשיכה כל המשפחה וחצתה את רוסיה עד ליפן, משם המשיכו עוד לשאנגחאי שבסין, יחד עם קבוצות הפליטים שבמרכזם היו תלמידי ישיבות מיר וליובאוויטש. לקראת סוף 1946, לאחר שנכזבה תקוותם לקבל סרטיפיקטים לעליה לארץ ישראל, עקרו לארצות הברית. לאחר פטירת אביו בשנת תשי"ד הגיע עם אמו לארץ ישראל לקבור בה את אביו. בהתחלה התיישב בתל אביב, והקים את ישיבת "שם עולם" לזכרו של אביו בחולון. בדצמבר 1955 נסע לארצות הברית כדי להביא את משפחתו וכשחזר עבר לירושלים והתגורר בבית וגן, בה בנה את בית הקבע לישיבה.

כדרך חסידות אמשינוב, הוא נהג לאחר את תפילותיו וסדריו, ולעיתים סיים את השבת ביום ראשון. הוא לא היה משויך למפלגות פוליטיות ונודע באהבת ישראל הרבה שלו. הן אנשי פא"י (כדוד הלחמי וישראל אידלמן) והן אנשי פאג"י (כאליהו כי טוב) היו מקורבים אליו. הזמר שלמה קרליבך היה מקורב אליו, והוא ביקש לשנות את שם המושב מבוא מודיעים ל"מאור מודיעים" על שמו של רבי מאיר. השם לא שונה בעקבות התנגדות ועדת השמות הממשלתית. שני מבקרים ידועים נוספים שהיו מבאי בית מדרשו אף שלא נמנו על קהל חסידיו היו חיים סבתו ודב אינדיג. מפגשם של השניים עם האדמו"ר במוצאי יום כיפור תשל"ד רגע לפני יציאתם בעקבות גיוס המילואים הכללי בשל המלחמה אשר פרצה באותו היום, והברכה שקיבלו ממנו, הוא המוטיב המרכזי בספרו של סבתו תיאום כוונות.

נפטר ב-27 במאי 1976 ונקבר בהר המנוחות.

## צאצאיו
בנו הרב מנחם צבי לא כיהן באדמו"רות, חיבר את הספר "צמח אמת" על הספר "אמת ואמונה" מזקנו הרבי מקוצק.

בתו חיה נחמה, נולדה בי' באב תרפ"ה באוטבוצק (נקראה "חיה" על שם זקנתה, אשת האדמו"ר הראשון מאמשינוב - רבי יעקב דוד, ו"נחמה" היות שנולדה במוצאי תשעה באב), נישאה בשנת תש"ז בשאנגחאי לרבי חיים מיליקובסקי, מתלמידי ישיבת מיר ששהו בשאנגחאי בתקופת מלחמת העולם השנייה, מי שעמד לימים בראשות ישיבת אמשינוב בירושלים. באותה שנה עקרה עם אביה לארצות הברית. בשנת תשט"ז עלתה עם משפחתה לישראל, שם קבעו את דירתם סמוך לבית הוריה. נפטרה בגיל 91 ביום ד' בכסלו תשע"ז ונקברה בהר המנוחות סמוך לקברי הוריה.

בנם רבי יעקב אריה מיליקובסקי הוכתר לאחר פטירת זקנו רבי מאיר'ל, לממשיכו בהנהגת הקהילה, לאחר מסע לחצים עליו מצד גדולי האדמורי"ם, ואט אט נכנס להנהגת העדה. בן נוסף הוא ר' משה מיליקובסקי מבית וגן מנהל מוסדות החצר והישיבה.

## לקריאה נוספת
*יצחק אלפסי, **אנציקלופדיה לחסידות**, בערכו.

## הערות שוליים

ירחמיאל
קטגוריה:אדמו"רים ישראלים
קטגוריה:ירושלים: אדמו"רים
קטגוריה:בית וגן: רבנים
קטגוריה:ישראלים ילידי פולין
קטגוריה:עולים בשנות ה-1950
קטגוריה:יהודים הקבורים בהר המנוחות
קטגוריה:משפחת קאליש
קטגוריה:ישראלים שנולדו ב-1905
קטגוריה:ישראלים שנפטרו ב-1976
Cray

**.Cray Inc** היא חברה אמריקאית המתמחה בייצור מחשבי על, הממוקמת בסיאטל, וושינגטון.
קודמתהּ היא .Cray Research, Inc (CRI) נוסדה ב 1972 על ידי סימור קריי. קריי פיצל ממנה את חברת Cray Computer Corporation (CCC) בשנת 1989, אשר פשטה רגל בשנת 1995. שנה לאחר מכן רכשה סיליקון גרפיקס (SGI) את Cray Research. 
.Cray Inc נוצרה בשנת 2000 כאשר טרה קומפיוטר קומפני רכשה את Cray Research מסיליקון גרפיקס ואימצה את השם במהלך הרכישה. בשנת 2019 היא נרכשה על ידי חברת היולט פקארד אנטרפרייז (HPE) תמורת 1.3 מיליארד דולר. 

לחברה כ-1,282 עובדים (סוף 2015).

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:מחשבי-על
קטגוריה:חברות אמריקאיות שנסחרו בנאסד"ק
קטגוריה:יצרני חומרה אמריקאים
Ello

**Ello** היא רשת חברתית מקוונת נטולת פרסומות שנוצרה על ידי פול בדניץ במרץ 2014.

באוקטובר החברה Ello עברה רה-ארגון והוגדרה כ "Benefit Corporation" (סוג ארגון הקיים בארצות הברית אשר נמדד לפי יעדי השפעה חיובית ולא על פי ביצועים כלכליים).

הרשת החברתית אספה משתמשים בקצב מהיר בשנתה הראשונה כאשר בתקופה מסוימת אתר ההרשמה קרס, עם מעל 50,000 משתמשים חדשים כל שעה. לאחר כחצי שנה כבר היו לרשת מעל 1,000,000 משתמשים.

## קישורים חיצוניים
* 

## הערות שוליים

קטגוריה:רשתות חברתיות מקוונות
קטגוריה:אתרי אינטרנט אמריקאיים
נידא תוניס

**נידָא תוניס** (בערבית: **حركة نداء تونس**, בצרפתית: **L'appel de la Tunisie**, תרגום: "קריאה לתוניסיה") היא מפלגה פוליטית חילונית בתוניסיה, שנוסדה על ידי ראש הממשלה לשעבר אל-באג'י א-סבסי (Beji Caid el Sebsi) בבחירות שלאחר ההפיכה של 2011. המפלגה מגדירה את עצמה "מפלגה מודרניסטית".

בבחירות הכלליות בתוניסיה 2014 זכתה המפלגה ברוב קולות וקיבלה 85 מושבים מתוך 217 מושבים, יותר מושבים מאשר המפלגה המוסלמית הגדולה אֶנ-נַהְדָה (Ennahda).

## קישורים חיצוניים

* 

קטגוריה:תוניסיה: פוליטיקה
קטגוריה:מפלגות חילוניות
קטגוריה:מפלגות שהוקמו ב-2012
יצחק קאליש (אמשינוב)

רבי **יצחק קאליש** (1920 - י"ט באייר תשנ"ג, 1993) היה האדמו"ר מאמשינוב בארצות הברית.

## ביוגרפיה
נולד לרבי יוסף קאליש ולשרה בת רבי חיים אלעזר וקס. נישא לבתו של רבי יוסף לנדא משושלת סטריקוב. בזמן מלחמת העולם השנייה נמלט עם דודו רבי שמעון שלום לווילנה ומשם לשאנגחאי וארצות הברית. נישא בשנת תש"י לרחל לאה בת הרב דוב בעריש פרנקל, חסיד גור.

מיד לאחר נישואיו הקים את בית מדרשו בוויליאמסבורג בגיבויו המלא של הדוד רבי שמעון שלום שאף בא להשתתף בטיש יארצייט שערך בג' בשבט לכבוד אביו רבי יוסף, אחיו של הרש"ש.

בניסן תשכ"ד עבר לבורו פארק, בה ייסד את בית מדרשו. בשנים הבאות נפתח במקום כולל אברכים, בראשותו עמד הרב הערשל זשארקאווסקי.

נהג במסורת חסידות וורקא-אמשינוב, ונודע באהבת ישראל. העביר מסורות, מנהגים ודברי תורה מחסידות וורקא ואמשינוב. ביקר בבני ברק בשנת 1961 ושוב ב-1968.

ארונו הובא לקבורה בבית הקברות העתיק בטבריה.

בנו רבי יוסף הוכתר לממלא מקומו. חלק מהחסידים עלו לישראל ונקשרו לרבי יעקב אריה מיליקובסקי, האדמו"ר מאמשינוב בירושלים, אך הם ממשיכים להתאסף יחד עם בנו של רבי יוסף מארצות הברית, רבי מנחם קאליש, בחבורה בשם "זרע יצחק".

מדברי תורתו יצא לאור הספר "אמרי קודש", על ידי תלמידו הרב יוסף לנדא. נכדו הרב חיים מאיר ארנסטר הוציא מדברי תורתו וסיפוריו את הספרים "ימות עולם". רבים מתורותיו ומתולדות בית אמשינוב הודפסו בספר "שיח חסידים - ווארקי - אמשינאוו", יצא לאור על ידי איגוד "זרע יצחק".

בין תלמידיו: הרב מרדכי מנשה זילבר, האדמו"ר מתולדות יהודה−סטוטשין, הרב שרגא פייבוש הגר, האדמו"ר מקוסוב, הרב יקותיאל זוסיא השיל, האדמו"ר מקופיטשניץ, הרב דוד דוב (בעריש) מייזליש, רב קהילת סאטמר בבורו פארק, ועוד.

## משפחתו
אשתו הראשונה ובתו נרצחו בשואה. מנישואין שניים אחר השואה נולדו בן ובת; רבי יוסף, ממלא מקומו באדמו"רות (נפטר בי"א בניסן ה'תש"פ). היה נשוי לבת הרב אליהו שטרנבוך. בניו הם רבי מנחם, חתן רבי נתן דוד רוזנבוים, האדמו"ר מזוטשקא; ורבי אשר חיים, חתן רבי אהרן מנדלסון בנו של גאב"ד קוממיות.

בתו נישאה לרב ישראל ארנסטר, בנו של הרב משה ארנסטר, ונכדו של רבי חיים מאיר הגר מוויז'ניץ.

## קישורים חיצוניים
* אדמו"ר רבי יצחק מאמשינאוו (ארצות הברית) - תמונות, אשכול בפורום אוצר החכמה
* 

## הערות שוליים

קטגוריה:ילידי 1920
יצחק
קטגוריה:אדמו"רים אמריקאים
קטגוריה:יהודים הקבורים בבית הקברות בטבריה
קטגוריה:משפחת קאליש
קטגוריה:נפטרים ב-1993
קטגוריה:משפחת טרונק
קטגוריה:יהודים שהיגרו מפולין לארצות הברית
פולונסקי

**פולונסקי** (ברוסית: **Полонский**; באוקראינית: **Полонський**) הוא שם משפחה מזרח אירופי, שהיה נפוץ בקרב יהודים פולניים. יש המייחסים את מקור השם לכפר פולונקה בבלארוס.

קטגוריה:שמות משפחה אשכנזיים
קטגוריה:שמות משפחה טופונימיים
ציון ספיר

**ציון ספיר** (נולד ב-9 בספטמבר 1956) הוא יושב ראש דירקטוריון קבוצת אירודרום, קודם לכן כיהן כמנכ"ל חברת RFE מקבוצת רפאל - מערכות לחימה מתקדמות וכמנכ"ל האגודה למען החייל. שירת כקצין צה"ל בדרגת תת-אלוף, פיקד על חטיבת מנשה ועל עוצבת בני חיל והיה מפקדה הראשון של יחידת דוכיפת.

## ביוגרפיה
ספיר גדל ולמד בהוד השרון. בצה"ל שירת בגדוד 195 בחטיבה 401 בשנת 75 כטען קשר בפלוגה ל'. שירת כלוחם וכקצין בחיל השריון. במלחמת לבנון הראשונה שירת כקצין אג"ם בחטיבה משוריינת, ב-1983 מונה למפקד גדוד 46 בחטיבה 401 וב-1984 מונה למפקדה הראשון של יחידת דוכיפת, שהוקמה כיחידה המתמחה בלוחמה נגד טנקים. ב-1986 מונה למפקדו של מתקן האימונים החד-יומי של חיל השריון, ובהמשך שימש בתפקיד סגן מפקד חטיבה 401.

כאלוף-משנה פיקד על חטיבת שריון במילואים ועל בית הספר לשריון (עוצבת בני חיל). פיקד על המרכז לאימון מפקדות בבאלי"ש ועל חטיבת מנשה. קודם לדרגת תת-אלוף וכיהן כראש חטיבת ניהול והדרכה במפקדת חילות השדה. ב-1999 מונה לנציג צה"ל בסינגפור. בתפקידו האחרון בשירות הקבע פיקד על קורס מפקדי גדודים. בשירות המילואים שירת במטה פיקוד הדרום.

לאחר שחרורו ב-2004, עסק בייעוץ לתעשיות ביטחוניות בפעילות בסינגפור. ב-2006 מונה ליו"ר מרחב תיכון וחבר הוועד המנהל של האגודה למען החייל, באוקטובר 2007 מונה למנכ"ל הארגון, תפקיד בו כיהן עד דצמבר 2009. ב-2010 מונה למנכ"ל חברת RFE (Rafael Far East), חברת בת של רפאל - מערכות לחימה מתקדמות בסינגפור, וכיהן בתפקיד עד 2018. ביוני 2020 מונה ליו"ר דירקטוריון קבוצת אירודרום, המעניקה שירותי תפעול והדרכה לכלי טיס בלתי מאוישים.

ספיר בעל תואר ראשון ביחסים בינלאומיים מאוניברסיטת בר-אילן.
## קישורים חיצוניים
* 

## הערות שוליים

קטגוריה:מפקדי גדוד דוכיפת
קטגוריה:מפקדי חטיבת מנשה
קטגוריה:מפקדי עוצבת בני חיל
קטגוריה:מנכ"לים יוצאי שירות קבע בצה"ל
קטגוריה:מנכ"לים ישראלים
קטגוריה:סגל רפאל
קטגוריה:מפקדי גדודים בחטיבה 401
קטגוריה:תתי-אלופים בצה"ל
קטגוריה:חיילי חיל השריון במלחמת לבנון הראשונה
קטגוריה:ישראלים שנולדו ב-1956
אלישע (פירושונים)

קטגוריה:שמות משפחה עבריים
קטגוריה:שמות פרטיים עבריים לגברים
קטגוריה:שמות פרטיים תאופורים
מורגג' מאצ'אפ סנטר

**מורגג' מאצ'אפ סנטר** (באנגלית: **Mortgage Matchup Center**; לשעבר **אמריקה וסט ארנה, פיניקס סאנס ארנה**, **US איירווייז סנטר**, **טוקינג סטיק ריזורט ארנה**, **פוטפרינט ארנה ו־PHX ארנה**) הוא אולם כדורסל מקורה המארח את קבוצת הכדורסל פיניקס סאנס מה-NBA, קבוצת ליגת ה-WNBA פיניקס מרקורי וקבוצת הפוטבול אולמות אריזונה ראטלרס מה-AFL.

האולם נפתח ב-6 ביוני 1992, ועלות הקמתו מוערכת ב-89 מיליון דולר. מאז שהוקם ועד 2002 נקרא **אמריקה וסט ארנה** (**America West Arena**); מ-2002 ועד שנת 2015 נקרא האולם **יו. אס איירווייז סנטר** (**US Airways Center**). מ-2015 ועד נובמבר 2020 האולם נקרא **טוקינג סטיק ריזורט ארנה** (**Talking Stick Resort Arena**) בעקבות קניית זכויות השיום על ידי בית המלון טוקינג סטיק ריזורט אשר נמצא בקרבת מקום. ב-2020 שונה שם האולם ל**פוטפרינט סנטר** (**Footprint Center**), עד שבפברואר 2025 שונה לשמו הנוכחי עקב פקיעת הזכויות. ב-2 באוקטובר 2025, שונה שם האולם ל**מורגג' מאצ'אפ סנטר** (**Mortgage Matchup Center**).

בעבר אירח האולם את פיניקס קויוטיס מה-NHL ואת טורנירי אליפות המכללות בכדורסל מקצועי בשנים 1999, 2002, 2008 ו-2012.

## קישורים חיצוניים

## הערות שוליים

קטגוריה:ארצות הברית: אצטדיונים ומתקני ספורט
קטגוריה:אולמות כדורסל בארצות הברית
קטגוריה:פיניקס: ספורט
קטגוריה:פיניקס סאנס